b'\n_START_ARTICLE_\n\xc5\xa0ilasti kapi\xc4\x8dar\n_START_SECTION_\nOpis\n_START_PARAGRAPH_\n\xc5\xa0ilasti kapi\xc4\x8dar ima kapici podoben klobuk le\xc5\xa1nikasto do okrasto rjave, v\xc4\x8dasih pa tudi rde\xc4\x8dkasto ali sivo rjave barve. Rob kapice je zavihan nekoliko navzgor in ima pokon\xc4\x8dno potekajo\xc4\x8da topa rebra, ki s\xc4\x8dasoma po\xc4\x8drnijo. Vi\xc5\xa1ina klobuka lahko dose\xc5\xbee do 3 cm, nasajen pa je na votel bet bele do sivkaste barve, ki je na spodnjem delu nekoliko gomoljasto odebeljen, sicer pa je valjast. Bet je na spodnjem in na zgornjem delu pogosto brazdast. Pri odraslih gobah je bet lahko visok od 5 do 15 cm in debel od 1 do 3 cm._NEWLINE_Meso gobe je belo in krhko in ima mil okus ter neizrazit vonj.\n_START_SECTION_\nRaz\xc5\xa1irjenosti in uporabnost\n_START_PARAGRAPH_\n\xc5\xa0ilasti kapi\xc4\x8dar je dokaj pogosta vrsta Srednje Evrope, najpogosteje pa se pojavlja od za\xc4\x8detka aprila do konca maja, Raste v skupinah, najpogosteje v vla\xc5\xbenih listnatih gozdovih ter po grmovju na obre\xc5\xbejih voda.'